b'\n_START_ARTICLE_\nTopkapi Saraj\n_START_SECTION_\nZgodovina pala\xc4\x8de\n_START_PARAGRAPH_\nPala\xc4\x8do je dal po zavzetju bizantinskega Konstantinopla leta 1459 zgraditi sultan Mehmed II. Osvajalec. Pala\xc4\x8da je dobila ime Topkap\xc4\xb1 ali Topovska vrata po vratih v obzidju Konstantinopla, ki so stala na njenem mestu in so bila s topovi poru\xc5\xa1ena v osmanskem obleganju mesta leta 1453._NEWLINE_Pala\xc4\x8da je bila po propadu osmanskega cesarstva leta 1924 z dr\xc5\xbeavnim dekretom spremenjena v muzej pod upravo Ministrstva za kulturo in turizem. Muzej z bogato zbirko predmetov in umetnin velja danes za eno najve\xc4\x8djih turisti\xc4\x8dnih znamenitosti mesta._NEWLINE_Leta 1985 je bila pala\xc4\x8da Topkapi vpisana na UNESCO-v Seznam svetovne dedi\xc5\xa1\xc4\x8dine kot "najbolj\xc5\xa1i primer kompleksa pala\xc4\x8de iz osmanske dobe".'